**ΕΝΔΕΙΚΤΙΚΑ ΘΕΜΑΤΑ ΝΕΟΕΛΛΗΝΙΚΗΣ ΓΛΩΣΣΑΣ ΓΙΑ ΤΗ ΔΟΚΙΜΑΣΙΑ ΕΙΣΑΓΩΓΗΣ**

 **ΣΤΑ ΠΡΟΤΥΠΑ ΓΥΜΝΑΣΙΑ**

Από μια έρευνα που έγινε **βρέθηκε** ότι οι πτώσεις (από μικρό ή μεγάλο ύψος, στο ίδιο επίπεδο, από σύγκρουση με άλλο παιδί ή με έπιπλα) αποτελούν τη συχνότερη **αιτία** τραυματισμού των παιδιών. Στις ηλικίες κάτω του 1 έτους σε πτώση οφείλεται το 69,5% των ατυχημάτων, στις ηλικίες 1 – 4 ετών το 50,83% και στις ηλικίες 5 – 14 ετών το 46,54%. Πιο επικίνδυνος χώρος για τα μικρά παιδιά φαίνεται να είναι το σπίτι, καθώς εκεί συμβαίνει το 81,73% των ατυχημάτων στα παιδιά ηλικίας κάτω του 1 έτους και το 63,54% αυτών σε παιδιά ηλικίας 1 – 4 ετών. Αντιθέτως, για τα παιδιά ηλικίας 5 – 14 ετών πιο **επικίνδυνος** είναι ο χώρος του σχολείου και κυρίως το προαύλιο (εκεί συμβαίνει το 32,09% των ατυχημάτων). Ο κ. Στ. Π., αναπληρωτής καθηγητής Ιατρικής του Πανεπιστημίου Αθηνών και υπεύθυνος της Επιτροπής Οδικής Ασφάλειας του Υπουργείου Υγείας, **υποστηρίζει** ότι οι γονείς θα πρέπει να φροντίσουν ώστε το σπίτι τους να γίνει ασφαλής χώρος για τα παιδιά **για να μη συμβεί κάποιο ατύχημα**.

1.Ποια από τις παρακάτω προτάσεις ισχύει με βάση το παραπάνω κείμενο;

* **Α. Το 63,54% των ατυχημάτων στα παιδιά ηλικίας 1 – 4 ετών συμβαίνει στο σπίτι**
* Β. Το 63,54% των ατυχημάτων στα παιδιά ηλικίας 5 - 14 ετών συμβαίνει στο σπίτι
* Γ. Το 63,54% των ατυχημάτων στα παιδιά ηλικίας 1 – 4 ετών συμβαίνει στο σχολείο
* Δ. Το 46,54% των ατυχημάτων στα παιδιά ηλικίας 1 – 4 ετών συμβαίνει στο σπίτι

2. Ποιος από τους παρακάτω τίτλους ταιριάζει περισσότερο στο παραπάνω κείμενο:

* Α. Τραυματισμοί των παιδιών από πτώση
* Β. **Τα παιδικά ατυχήματα**
* Γ. Ατυχήματα των παιδιών στο σχολείο
* Δ. Τραυματισμοί των παιδιών στο σπίτι

3. Ο δάσκαλός μας, ο κος Νίκος, μας έδωσε οδηγίες για την ………………πλοήγηση στο διαδίκτυο: συμπληρώστε την πρόταση με το σωστό τύπο

* Α. ασφαλής
* **Β. ασφαλή**
* Γ. ασφαλείς
* Δ. ασφαλές

4. επικίνδυνος: ο συντακτικός ρόλος της λέξης είναι

* Α. υποκείμενο
* Β. αντικείμενο
* **Γ. κατηγορούμενο**
* Δ. επιθετικός προσδιορισμός

5. αιτία: ο συντακτικός ρόλος της λέξης είναι

* Α. υποκείμενο
* **Β. αντικείμενο**
* Γ. κατηγορούμενο
* Δ. ουσιαστικό

6. υποστηρίζει: ποια λέξη έχει την ίδια σημασία;

* **Α. πιστεύει**
* Β. εκφράζει
* Γ. βασίζει
* Δ. στηρίζει

7. για να μη συμβεί κάποιο ατύχημα: η πρόταση φανερώνει…

* Α. αιτία
* **Β. σκοπό**
* Γ. αποτέλεσμα
* Δ. χρόνο

8. βρέθηκε: σε τι χρόνο βρίσκεται το ρήμα;

* **Α. Αόριστο**
* Β. Παρατατικό
* Γ. Ενεστώτα
* Δ. παρακείμενο